Иван Цветков (футболист)
Иван Петков Цветков е български футболист, нападател.

Кариера 
Цветков е продукт на школата на Пирин, но едва на 17-годишна възраст е привлечен в отбора на СК Хееренвеен. За „сърцата“ записва 16 мача и вкарва 2 гола.

През лятото на 2000 преминава във Веендам. Още в първия си сезон Цветков показва страхотна игра, вкарвайки 18 гола. Така той става голмайстор на Ерсте дивизи. На следващия сезон българинът отбелязва 20 попадения.

След тези силни сезони той подписва с ПЕК Зволе и играе в Ередивизи. За 41 мача отбелязва само 1 попадение.

След като ПЕК Зволе изпадат, Иван играе за Хелмонд Спорт, където вкарва 19 гола.

През 2005 преминава в Спарта Ротердам. След това играе за Сиваспор, където вкарва 4 гола в мач срещу Касъмпаша. Вкарва 11 гола през сезона.

От 2008 играе за Хазар Ленкоран и става втори голмайстор на първенството.

На 4 март 2011 се връща в Пирин. На 2 април вкарва първия си гол в мач с Монтана. За едва 12 мача Иван се разписва 8 пъти.

През лятото на 2011 година пристига в Левски. Първоначално е взет за резерва на Шурд Арс, но още в първия кръг срещу Славия се разписва. Цветков е често оставян резерва, но през втория полусезон играта му се подобрява и той вкарва много важни попадения за „сините“. В последния си мач за Левски вкарва хеттрик на Светкавица и завършва сезона като голмайстор на отбора.

През юни 2012 подписва с Ботев (Пловдив).

Източници

Външни препратки 
 Профил в сайта National-Football-Teams

Български футболисти
Футболисти на Ботев (Пловдив)
Футболисти на ПФК Левски (София)
Футболисти на ПФК Пирин (Благоевград)
Родени в Благоевград
Български футболисти от Македония
Български футболисти в Нидерландия